pythainlp/thai-wiki-dataset-v3 huggingface dataset:
อินโดจีน

อินโดจีน (Indochina) หรือ คาบสมุทรอินโดจีน (Indochinese Peninsula) เป็นคาบสมุทรที่ยื่นออกมาจากแผ่นดินใหญ่ของทวีปเอเชีย และเป็นส่วนหนึ่งของภูมิภาคเอเชียตะวันออกเฉียงใต้ ที่มาของชื่อว่าอินโดจีนนั้น ก็เพราะว่าคาบสมุทรนี้ตั้งอยู่ทางใต้ของสาธารณรัฐประชาชนจีน และทางตะวันออกของประเทศอินเดีย คำว่า "Indochina" มีที่มาจากคำว่า Indochine ในภาษาฝรั่งเศส และถูกใช้ในระหว่างยุคล่าอาณานิคม
ในทางประวัติศาสตร์แล้ว ประเทศในอินโดจีนส่วนใหญ่ได้รับอิทธิพลทางวัฒนธรรมจากอินเดียและจีน ซึ่งแต่ละประเทศต่างก็รับเอาวัฒนธรรมจากทั้งสองชาตินี้เข้ามาระดับที่แตกต่างกัน อย่างเช่น ไทยและลาวได้รับอิทธิพลทางวัฒนธรรมจากอินเดียเป็นส่วนใหญ่ ส่วนเวียดนามได้รับอิทธิพลทางวัฒนธรรมจากจีนเป็นส่วนใหญ่ ต่อมาในยุคล่าอาณานิคมของชาติตะวันตก ชาติส่วนใหญ่ในอินโดจีนก็รับเอาวัฒนธรรมตะวันตกเข้ามาเช่นกัน
== ภูมิศาสตร์ ==
ถ้ากล่าวตามนิยามอย่างเคร่งครัดแล้ว อินโดจีนจะหมายถึงอดีตประเทศอาณานิคมของฝรั่งเศส หรือ "อินโดจีนของฝรั่งเศส" เท่านั้น ซึ่งประกอบด้วย:
 กัมพูชา
 ลาว
 เวียดนาม
แต่ในปัจจุบัน ความหมายของอินโดจีนหมายถึงแผ่นดินใหญ่ของเอเชียตะวันออกเฉียงใต้ ซึ่งนับรวม
 ไทย
 พม่า
 คาบสมุทรมลายู
 สิงคโปร์
ศาสนาที่คนส่วนใหญ่นับถือคือศาสนาพุทธ นิกายเถรวาท (หรือ นิกายหินยาน) ส่วนนิกายมหายาน มีคนนับถือในเวียดนามและสิงคโปร์
== ดูเพิ่ม ==
อาเซียน
อินดีสตะวันออก
อินโดจีนของฝรั่งเศส
คาบสมุทรมลายู
สงครามอินโดจีน
==แหล่งข้อมูลอื่น==
เอเชียตะวันออกเฉียงใต้
คาบสมุทร
ทวีปเอเชีย
ภูมิภาคในทวีปเอเชีย
การป้องกัน

การป้องกัน คือการเอาตัวรอดจากเหตุการณ์ที่เป็นภัยต่อตัวเองในเหตุการณ์ร้ายเช่น กำลังโดนทำร้ายด้วยการ ทุบตี ของมีคม และอาวุธต่างๆ ก็ต้องหาวิธีป้องกันเพื่อความอยู่รอดปลอดภัย
ความปลอดภัย
การป้องกัน
ศักดิ์สมัย ช.ศิริรัตน์

ศักดิ์สมัย ช.ศิริรัตน์ สถิติการชก 19 ครั้ง ชนะ 10 (น็อค 9) แพ้ 9
==เกียรติประวัติ==
แชมป์ประเทศไทยรุ่นซูเปอร์ฟลายเวท (2525)
* ชิง, 19 สิงหาคม 2525 ชนะน็อค พิชิตศึก ก.อู่สยาม ยก 3
เคยชิงแชมป์ต่อไปนี้แต่ไม่สำเร็จ
* ชิงแชมป์ OPBF รุ่นแบนตัมเวทเมื่อ 1 ก.ค. 2525 แพ้น็อค เออิจิโร มูราตะ (ญี่ปุ่น)ยก 5  ที่ ญี่ปุ่น
==อ้างอิง==
สถิติการชก boxrec.com
นักมวยสากลชาวไทยรุ่นซูเปอร์ฟลายเวท
นักมวยสากลชาวไทยรุ่นแบนตัมเวท
เด่น ส.ธนิกุล

เด่น ส.ธนิกุล สถิติการชก 14 ครั้ง ชนะ 10 (น็อค 6) เสมอ 1 แพ้ 3
== เกียรติประวัติ ==
เคยชิงแชมป์ต่อไปนี้แต่ไม่สำเร็จ
* ชิงแชมป์ OPBF รุ่นมินิฟลายเวท เมื่อ    31 ธันวาคม 2530 แพ้น็อค สมุทร ศิษย์นฤพนธ์ ยก 7 ที่ เวทีราชดำเนิน
== อ้างอิง ==
สถิติการชก boxrec.com 
นักมวยสากลชาวไทยรุ่นมินิมัมเวท
ชลอ เกิดเทศ

ชลอ เกิดเทศ (เกิด 28 สิงหาคม พ.ศ. 2481) เป็นอดีตนายตำรวจชาวไทยซึ่งถูกพิพากษาประหารชีวิตเพราะมีส่วนฆ่าดาราวดี ศรีธนะขัณฑ์ และเสรี ศรีธนะขัณฑ์ บุตรชาย สืบเนื่องมาจากคดีเพชรซาอุฯ แต่ไม่ถูกประหารและได้รับการปล่อยตัวเพราะการพระราชทานอภัยโทษ
== ประวัติ ==
ชลอเกิดที่จังหวัดพระนคร ประเทศสยาม เป็นบุตรชายของ พันโท แช่ม เกิดเทศ และนางทองคำ เกิดเทศ จบมัธยมจากโรงเรียนอำนวยศิลป์ โรงเรียนนายร้อยตำรวจ (รุ่น 15) เคยดำรงตำแหน่งที่สถานีตำรวจนางเลิ้ง, พังงา, หนองคาย, พระนครศรีอยุธยา, ตาก, ลพบุรี รับตำแหน่งรองผู้บังคับการกองปราบปราม และรับตำแหน่งผู้บังคับการตำรวจภูธรจังหวัดพิษณุโลก ยศพลตำรวจตรี ได้ฉายาว่า "สิงห์เหนือ เจ้าพ่อแห่งคุ้มพระลอ" และได้รับตำแหน่งผู้บัญชาการประจำกรมตำรวจ ต้องออกจากตำรวจเพราะฆ่าสองแม่ลูกอย่างโหดเหี้ยม
นอกจากงานตำรวจแล้ว ชลอยังเคยเป็นสมาคมฟุตบอลแห่งประเทศไทยในพระบรมราชูปถัมภ์ และผู้จัดการทีมฟุตบอลทีมชาติไทย
ชลอสมรสกับสุรางค์ พลทรัพย์ มีบุตรด้วยกัน 3 คน คือ ชอบรบ เกิดเทศ, ชนม์ยืน เกิดเทศ, และ กุมาริภา เกิดเทศ ภายหลังหย่ากัน
==คดี==
ศาลชั้นต้นพิพากษาเมื่อวันที่ 27 ธันวาคม พ.ศ. 2545 ว่า ชลอมีความผิดฐานเป็นผู้สนับสนุนในการฆ่าดาราวดี ศรีธนะขัณฑ์ และเสรี ศรีธนะขัณฑ์ บุตรชาย โดยเจตนาและไตร่ตรองไว้ก่อน ให้ลงโทษจำคุกตลอดชีวิต ต่อมาศาลอุทธรณ์พิพากษาแก้เป็นประหารชีวิต และศาลฎีกาพิพากษายืนให้ประหารชีวิตเมื่อวันที่ 16 ตุลาคม พ.ศ. 2552
อย่างไรก็ดี ชลอได้รับพระราชทานอภัยโทษใน พ.ศ. 2553 เหลือโทษจำคุกตลอดชีวิต และใน พ.ศ. 2554 เหลือโทษจำคุก 50 ปี ใน พ.ศ. 2556 ชลอได้รับการพักโทษและปล่อยตัวออกจากเรือนจำกลางบางขวาง
คดีดังกล่าวทำให้ชลอถูกถอดยศพลตำรวจโท และเรียกคืนเครื่องราชอิสริยาภรณ์ทั้งหมด เมื่อวันที่ 5 พฤศจิกายน พ.ศ. 2553
== เครื่องราชอิสริยาภรณ์ ==
ชลอเคยได้รับและถูกเรียกคืนเครื่องราชอิสริยาภรณ์ชั้นสูงสุดตระกูลต่าง ๆ ดังนี้
== อ้างอิง ==
บุคคลจากจังหวัดพระนคร
ตำรวจชาวไทย
ผู้จัดการทีมฟุตบอลชาวไทย
อาชญากรชาวไทย
บุคคลจากโรงเรียนอำนวยศิลป์
นักโทษของประเทศไทย
บุคคลจากโรงเรียนเตรียมทหาร
บุคคลจากโรงเรียนนายร้อยตำรวจ
ตำรวจชาวไทยที่ถูกถอดยศ
คนพิการ
หินโคลน

หินโคลน (Mudstone) เป็นหินตะกอน (Sediment Rock)  มีลักษณะ เนื้อละเอียด ประกอบด้วยทรายละเอียดและดินเหนียวปะปนกัน ซึ่งมีการเชื่อมประสานอนุภาคให้จับตัวกันแน่น มีขนาดอนุภาคน้อยกว่า 1/256 มิลลิเมตร  หรือ น้อยกว่า 0.063 มิลลิเมตร (mm) หรือเส้นผ่าศูนย์กลาง 0.0025 นิ้ว (inch)
==กระบวนการเกิด==
เกิดจากการพัดพาตะกอนที่มีอนุภาคขนาดเล็กมาทับถมกันและมีจับตัวกันของอนุภาคขนาดเล็กเหล่านั้น
==องค์ประกอบ==
หินโคลนประกอบด้วย
แร่ควอร์ตซ์
แร่ดินเหนียวต่าง ๆ
==บริเวณที่พบ==
พบเกือบทุกจังหวัดในภาคกลางของประเทศไทย บริเวณที่เป็นแหล่งใหญ่ของหินโคลนก็คือ บริเวณ จังหวัดสระบุรี อยุธยา ลพบุรี สมุทรปราการ นนทบุรี และยังพบที่ จังหวัดเลย สงขลา ยะลา นครศรีธรรมราช กาญจนบุรี ภูเก็ต สุราษฎร์ธานี
== ประโยชน์==
ใช้เป็นหินประดับ
ใช้เป็นวัสดุผสมในอุตสาหกรรมซีเมนต์
==อ้างอิง==
คโลน
ปรีดา จุลละมณฑล

ปรีดา จุลละมณฑล (21 สิงหาคม พ.ศ. 2488 - 28 มีนาคม พ.ศ. 2553) (ชื่อเล่น: จิ๋ว) จบมัธยมศึกษาจากโรงเรียนวัดบวรนิเวศ เจ้าของฉายา "มนุษย์ขาเหล็ก" อดีตนักจักรยานทีมชาติไทย  เข้าสู่วงการจักรยานด้วยอายุเพียง 16 ปี เป็นนักจักรยานชาวไทยคนแรกที่เข้าร่วมแข่งขันกีฬาโอลิมปิก ปี ค.ศ. 1964 ที่กรุงโตเกียว ประเทศญี่ปุ่น และได้เหรียญทอง 4 เหรียญในเอเชียนเกมส์ครั้งที่ 5 ค.ศ. 1966 ที่กรุงเทพ
ปรีดา ประกาศอำลาการแข่งขันจักรยานเมื่อ พ.ศ. 2511 หลังได้ 7 เหรียญทอง ในการแข่งขันกีฬาแหลมทอง ครั้งที่ 4 ที่กรุงเทพ ขณะอายุ 22 ปี เคยเป็นประธานฝ่ายเทคนิค สมาคมจักรยาน
ปรีดา เสียชีวิตเมื่อวันที่ 28 มีนาคม พ.ศ. 2553 หลังจากป่วยเป็นโรคไต
==เหรียญรางวัล==
พ.ศ. 2505 เหรียญเงิน เอเชียนเกมส์ ครั้งที่ 4 ที่อินโดนีเซีย
พ.ศ. 2506 เหรียญทอง ชิงแชมป์เอเชีย ที่มาเลเซีย
พ.ศ. 2507 อันดับ 2 ของเอเชีย กีฬาโอลิมปิกฤดูร้อน ที่ญี่ปุ่น (อันดับรวม อันดับที่ 20 ไม่ได้เหรียญรางวัล)
พ.ศ. 2509 4 เหรียญทอง 2 เหรียญเงิน เอเชี่ยนเกมส์ ครั้งที่ 5 ที่ประเทศไทย
พ.ศ. 2510 7 เหรียญทอง กีฬาแหลมทอง 1967 ครั้งที่ 4 ที่ประเทศไทย
== วงการบันเทิง ==
ภาพยนตร์ทีวี เรื่องไกรทอง ใน พ.ศ. 2513 ของบริษัท ไชโยโปรดักชั่นส์ โดยสมโพธิ แสงเดือนฉาย ออกอากาศทางสถานีโทรทัศน์ช่อง 7  ต่อมาได้รับความนิยมจึงได้นำมาตัดต่อใหม่และออกฉายในโรงภาพยนตร์ในปี พ.ศ. 2515 โดยเปลี่ยนชื่อเป็น ชาละวัน  โดยปรีดา รับบทเป็น ไกรทอง
ในปี พ.ศ. 2544 ปรีดาได้รับบทแสดงในภาพยนตร์ไทยเรื่อง ข้างหลังภาพ กำกับโดยเชิด ทรงศรี โดยรับบทเป็นพ่อของ ม.ร.ว.กีรติ
==แหล่งข้อมูลอื่น==
ปรีดา จุลละมณฑล คมชัดลึก ออนไลน์
"ปรีดา จุลละมณฑล" ลาโลก (MGR Online)
== เครื่องราชอิสริยาภรณ์ ==
== อ้างอิง ==
บุคคลจากจังหวัดจันทบุรี
นักจักรยานชาวไทย
บุคคลจากโรงเรียนวัดบวรนิเวศ
ผู้เข้าแข่งขันโอลิมปิกฤดูร้อน 1964
นักกีฬาโอลิมปิกทีมชาติไทย
เสียชีวิตจากโรคไต
การตั้งชื่อทวินาม

ระบบการเรียกชื่อสิ่งมีชีวิตแบบทวินาม (Binomial nomenclature) เป็นระบบการเรียกชื่อสิ่งมีชีวิตแต่ละสปีชีส์ที่ใช้อย่างแพร่หลายในปัจจุบัน ชื่อแต่ละชื่อในระบบนี้เรียกว่า ชื่อทวินาม (Binomial name) หรือ ชื่อวิทยาศาสตร์ (Scientific name) คือชื่อที่ใช้เรียกแทนสิ่งมีชีวิตในสปีชีส์ต่าง ๆ อย่างเป็นทางการ ชื่อทวินามจะเป็นภาษาละติน ประกอบด้วยคำศัพท์ 2 คำ คือ สกุล และ สปีชีส์ ซึ่งขึ้นอยู่กับสิ่งมีชีวิตที่ต้องการระบุ โดยรายละเอียดปลีกย่อยอาจแตกต่างกันออกไปบ้าง
== ประวัติ ==
ระบบการเรียกชื่อสิ่งมีชีวิตแบบทวินาม ถูกคิดขึ้นใช้เป็นครั้งแรกโดยคัสพาร์ เบาฮีน (Gaspard Bauhin) และโยฮันน์ เบาฮีน (Johann Bauhin) ซึ่งมีชีวิตก่อนคาร์ล ลินเนียสเกือบ 200 ปี ทว่าการใช้ระบบนี้ยังจำกัดอยู่ในวงแคบ ซึ่งในสมัยนั้นส่วนใหญ่ใช้ระบบการเรียกชื่อสิ่งมีชีวิตแบบไตรนาม แต่ต่อมาถึงสมัยของคาร์ล ลินเนียส ระบบนี้ก็เป็นที่แพร่หลายขึ้นมาก
== กฎการตั้งชื่อ ==
มีหลักเกณฑ์ในการเขียนดังนี้
ชื่อทวินามจะเป็นภาษาละติน ประกอบด้วยคำศัพท์ 2 คำ คือ สกุล (genus) และ คำแสดงคุณลักษณะ (specific epithet)
ชื่อทวินามมักจะถูกพิมพ์ด้วยตัวเอียง เช่น Homo sapiens หากเป็นการเขียนด้วยลายมือควรขีดเส้นใต้ลงไปแทน
คำศัพท์คำแรก (ชื่อสกุล) ต้องขึ้นต้นด้วยอักษรตัวใหญ่เสมอ นอกจากนั้นใช้อักษรตัวเล็กทั้งหมดเช่น Canis lupus หรือ Anthus hodgsoni แต่สำหรับสิ่งมีชีวิตที่ตั้งชื่อทวินามไว้ก่อนหน้าศตวรรษที่ 20 และขึ้นต้นด้วยอักษรตัวใหญ่อยู่แล้ว ไม่ต้องเขียนเป็นตัวเล็กอีก เช่น Carolus Linnaeus
ในสปีชีส์ย่อย ชื่อจะประกอบด้วยสามส่วนและสามารถเขียนได้สองแบบ โดยพืชและสัตว์จะเขียนต่างกัน เช่น
* เสือโคร่งเบงกอลคือ Panthera tigris tigris และ เสือโคร่งไซบีเรียคือ Panthera tigris altaica
* ต้นเอลเดอร์ดำยุโรปคือ Sambucus nigra subsp. nigra และเอลเดอร์ดำอเมริกาคือ Sambucus nigra subsp. canadensis
ในตำราเรียน มักมีชื่อสกุลย่อ หรือชื่อสกุลเต็มของนักวิทยาศาสตร์ผู้จัดทำชื่อนั้นต่อท้าย โดยชื่อสกุลย่อใช้กับพืช ส่วนชื่อสกุลเต็มใช้กับสัตว์ ในบางกรณีถ้าชื่อสปีชีส์เคยถูกกำหนดให้ชื่อสกุลที่ต่างออกไปจากชื่อในปัจจุบัน จะคร่อมชื่อสกุลนักวิทยาศาสตร์กับปีที่จัดทำไว้ เช่น Amaranthus retroflexus L., Passer domesticus (Linnaeus, 1758) ที่ใส่วงเล็บเพราะในอดีตชื่อหลังอยู่ในสกุล Fringilla
หากใช้กับชื่อสามัญ เรามักใส่ชื่อทวินามไว้ในวงเล็บต่อท้ายชื่อสามัญ เช่น "นกกระจอกบ้าน (Passer domesticus) กำลังมีจำนวนลดลงอย่างน่าตกใจ"
การเขียนชื่อทวินามเป็นครั้งแรกในรายงานหรือสิ่งพิมพ์ เราเขียนเป็นชื่อเต็มก่อน หลังจากนั้นเราสามารถย่อชื่อสกุลให้สั้นลงเป็นอักษรตัวแรกของชื่อสกุลและตามด้วยจุด เช่น Canis lupus ย่อเป็น C. lupus ด้วยเหตุที่เราสามารถย่อชื่อในลักษณะนี้ได้ ทำให้ชื่อย่อเป็นที่รู้จักและกล่าวถึงมากกว่าชื่อเต็ม เช่น T. Rex คือ Tyrannosaurus rex หรือ E. coli คือ Escherichia coli เป็นต้น
บางกรณี เราเขียน "sp." (สำหรับสัตว์) หรือ "spec." (สำหรับพืช) ไว้ท้ายชื่อสกุล ในกรณีที่ไม่ต้องการเจาะจงชื่อสปีชีส์ และเขียน "spp." ในกรณีที่ต้องการกล่าวถึงหลายสปีชีส์ ตัวอย่างเช่น "Canis sp.", หมายถึงสปีชีส์หนึ่งในสกุล Canis
สิ่งมีชีวิตชนิดหนึ่งอาจมีชื่อวิทยาศาสตร์มากกว่าหนึ่งชื่อ ให้ใช้ชื่อตั้งขึ้นก่อนเป็นชื่อหลัก ส่วนชื่ออื่นเป็นชื่อพ้อง
ชื่อวิทยาศาสตร์มักจะบอกลักษณะบางอย่างกับสิ่งมีชีวิตชนิดนั้น ดังเช่น
==  ดูเพิ่ม ==
การจำแนกชั้นทางวิทยาศาสตร์
อนุกรมวิธาน
== อ้างอิง ==
ชีววิทยา
ระบบการเรียกชื่อสิ่งมีชีวิต
สปิตซ์ (ประเภทสุนัข)

สปิตซ์  (Spitz) เป็นประเภทของพันธุ์สุนัข ขนมีลักษณะยาวหนาและมักจะเป็นสีขาว หูตั้งและหน้ายื่น หางมักจะม้วนกลับขึ้นไปที่หลังของสุนัข  มีนิสัยร่าเริง ฉลาด และขี้เล่น ตื่นตัวอยู่ตลอดเวลา และเชื่อฟังเจ้าของ อาจจะเห่าเก่ง เพราะมันจะมีสัญชาตญาณในการเตือนภัยให้เจ้าของเมื่อมันรู้สึกว่ามีอันตราย หรือมีคนแปลกหน้าที่ไม่คุ้นเคยเข้ามาใกล้ มันจะทำตัวเป็นยามปกป้องบ้านอยู่เสมอเลย
ตามปกติแล้วเป็นสุนัขที่ฝึกได้ง่าย แต่เจ้าของจะต้องให้เวลากับมันและฝึกอย่างสม่ำเสมอ สุนัขกลุ่มนี้จะชอบเล่นเกม อย่างพวกขว้างของแล้วให้ไปเอากลับมานี่จะชอบมากเป็นพิเศษ โดยทั่วไปแล้วสุนัขกลุ่มนี้เป็นมิตรกับเด็ก และเข้ากันได้ดีกับสุนัขที่ถูกเลี้ยงอยู่ในบ้านเดียวกัน
== การดูแลขน ==
การดูแลขน นี่ควรจะได้รับการแปรงหรือหวีอย่างสม่ำเสมอ แต่ไม่มีความจำเป็นจะต้องพาไปตัดขน
ตามปกติแล้วเจ้าสปิตซ์เป็นหมาที่รักสะอาดมาก อาจจะไม่ต้องอาบน้ำบ่อยนักในหน้าผลัดขน ขนของสุนัขพันธุ์นี้จะร่วงค่อนข้างเยอะ ตามลักษณะของสุนัขพันธุ์ที่มีขนสองชั้นและเป็นสุนัขในกลุ่ม Northern Breed ทั่วไป
 
สสปิตซ์
มาตราเฮอริเคนแซฟเฟอร์–ซิมป์สัน

มาตราเฮอร์ริเคนแซฟเฟอร์-ซิมป์สัน (Saffir–Simpson Hurricane Scale, SSHS หรือ Saffir–Simpson Hurricane Wind Scale, SSHWS) คือมาตราการวัดระดับลมพายุที่มีระดับความเร็วมากกว่าดีเพรสชั่นและพายุโซนร้อน โดยแยกเป็นระดับความรุนแรงตามความเร็วลมของพายุเฮอร์ริเคนได้ 5 ระดับ
== ระดับ ==
ระดับ 1 มีความเร็วลมระหว่าง 119-153 กิโลเมตร/ชั่วโมง
ระดับ 2 มีความเร็วลมระหว่าง 154-177 กิโลเมตร/ชั่วโมง
ระดับ 3 มีความเร็วลมระหว่าง 178-208 กิโลเมตร/ชั่วโมง
ระดับ 4 มีความเร็วลมระหว่าง 209-251 กิโลเมตร/ชั่วโมง
ระดับ 5 มีความเร็วลมตั้งแต่ 252 กิโลเมตร/ชั่วโมง ขึ้นไป
== แหล่งข้อมูล ==
มาตราเฮอร์ริเคนแซฟเฟอร์–ซิมป์สัน โดยศูนย์เฮอร์ริเคนแห่งชาติ
คำอธืบายโดย ดร.โรเบิร์ต ซิมป์สัน 
Q&A โดยเฮอร์เบิร์ต แซฟเฟอร์ 
ลม
อุตุนิยมวิทยา
ปลาเสือ

ปลาเสือ โดยมากหมายถึงปลาที่มีลวดลายคล้ายลายของเสือโคร่ง หรือเสือลายพาดกลอน ซึ่งได้แก่
ในอันดับปลากะพง (Perciformes)
ปลาเสือตอ (Datnioididae)
ปลาเสือพ่นน้ำ (Toxotidae)
ปลาตะกรับห้าแถบ (Abudefduf vaigiensis) ปลาทะเลซึ่งมีลายคล้ายเสือ
ในวงศ์ปลาตะเพียน (Cyprinidae)
ปลาเสือสุมาตรา (Puntigrus tetrazona)
ปลาเสือข้างลาย (Puntigrus partipentazona)
ปลายี่สก (Probarbus jullieni) ซึ่งในพื้นที่สามเหลี่ยมทองคำ อำเภอเชียงของ เรียกว่า "ปลาเสือ"
ในอันดับปลาคาราซิน (Characiformes)
ปลาแอฟริกันไทเกอร์ (Hydrocynus spp.)
ปลาโดราโด (Salminus brasiliensis)
ปลาเสือเยอรมัน (Gymnocorymbus thayeri)
ปลาแบ่งตามชื่อสามัญ
كلب النيل
Hydrocynus vittatus
Tigersalmler
Hydrocynus vittatus
Обыкновенная тигровая рыба
Tigerfisk
Tigerfish
虎鱼
วัดพระพุทธ

วัดพระพุทธ ตั้งอยู่ที่ บ้านใหญ่ หมู่ที่ 3 ตำบลพร่อน อำเภอตากใบ จังหวัดนราธิวาส ภายในวัดมีศาลาการเปรียญ  พระพุทธรูปทำด้วยไม้ชัยพฤกษ์ ชื่อ พ่อท่านพระพุทธ พระพุทธไสยาสน์
== ประวัติ ==
ในอดีต กรณีเสียดินแดนให้อังกฤษ ได้ทำ "สนธิสัญญาตาบา" ระหว่างรัฐบาลสยามกับรัฐบาลอังกฤษ โดยได้ตัดสินกรณีพิพาทแนวแขตดินแดนระหว่างประเทศไทยกับประเทศมาเลเซียบริเวณตำบลพร่อน อำเภอตากใบ จังหวัดนราธิวาส สรุปว่า บริเวณวัดพระพุทธและคนในชุมชน มีวัฒนธรรมประเพณี วิถีชีวิตเป็นของไทย ดังนั้น ตำบลพร่อน อำเภอตากใบ จังหวัดนราธิวาส จึงเป็นสิทธิปกครองและเขตดินแดนของประเทศไทย
วันที่ 7 ตุลาคม  พ.ศ. 2548 สมเด็จพระนางเจ้า ฯ พระบรมราชินีนาถ เสด็จพระราชดำเนินถึงวัดพระพุทธ เสด็จเข้าศาลาการเปรียญ ทรงจุดธูป เทียนเครื่องนมัสการ บูชาพระรัตนตรัย ทรงถวายจตุปัจจัยไทยธรรมแด่ "พระครูไพโรจน์ศาสนกิจ" เจ้าอาวาสวัดพระพุทธ และพระสงฆ์ที่จำพรรษา รวม 8 รูป กลุ่มศิลปาชีพ วัดพระพุทธสามารถพัฒนาฝีมือ จนผลิตผลงานได้สวยงาม และมีคุณภาพ
=== ประวัติวัดพระพุทธ ===
ได้เปลี่ยนชื่อมาหลายสมัยคือ
วัดโพธารามสมุหสถาน ประมาณ พ.ศ. 2325 สมัยรัชกาลที่ 1
วัดใต้ตีน (หมายถึงวัดทางทิศเหนือ) ประมาณปี พ.ศ. 2325 ถึงปี พ.ศ. 2352 สมัยรัชกาลที่ 1 และรัชกาลที่ 2
วัดพระพุทธพร่อน ประมาณปี พ.ศ. 2500  ถึงปัจจุบัน
===สัญญลักษณ์ของวัดพระพุทธ===
คือ "ต้นโพธิ์" ชาวอินเดียเรียกต้นโพธิ์ว่า "อัสวัตถ์" หรือ "อัสสัตถ์" หรือ "ปิปปละ" ภาษาละตินเรียกว่า Ficus Religiosa ซึ่งเป็นไม้พันธ์หนึ่ง ไทยเรียก "โพธิ์ฤกษ์" ,"ต้นโพธิ์" เมื่อพระพุทธเจ้าตรัสรู้ภายใต้ต้นไม้นี้จึงชื่อ ต้นโพธิ์หรือ "โพธิรุกขะ" เป็นไม้ที่ตรัสรู้ จะเป็นต้นไม้อะไรก็ได้ เช่น
พระศรีอาริย์ ตรัสรู้ใต้ต้นกากทิง ไม้กากทิง เป็นพุทธิรุกขะ
พระกัสสปะ ตรัสรู้ใต้ต้นไทร ไม้ไทร เป็นพุทธิรุกขะ
พระโกนาคม ตรัสรู้ใต้ต้นมะเดื่อ ไม้มะเดื่อ เป็นพุทธิรุกขะ
===พระธรรมทูตสู่ประเทศศรีลังกา===
หลังจากที่พระเจ้าอโศกมหาราชได้ล้มเลิกการแผ่พระราชอาณาเขตโดยใช้กำลังแสนยานุภาพ หันมาใช้ธรรมานุภาพแทน พระเจ้าอโศกมหาราชได้ศึกษาพุทธพจน์จากพระเถระ หลังจากนั้นพระเจ้าอโศกมหาราชได้ส่งพระธรรมทูตสู่ดินแดนต่างๆ 9 สาย สายที่ 9 ส่งไปที่ลังกา (ตัมพปัณณิทวีป)
===การเดินทางไปลังกา===
ใน พ.ศ. 2357 รัชกาลที่ 2 ได้โปรดฯให้สมเด็จพระวันรัตน์ (มี) วัดราชบูรณะ หาพระสงฆ์ได้ 4 รูป รวมพระสงฆ์ไทยได้ 8 รูป พระรัตนปาละและพระหิธายะ ภิกษุชาวลังกาขอร่วมเดินทางไปเยี่ยมบ้านร่วมไปในขบวนด้วย รวมเป็น 10 รูป สมณทูตอยู่ในลังกานาน 12 เดือน จึงอำลาพระสังฆนายกกลับไทย พระสังฆนายกประทาน หน่อพระศรีมหาโพธิ์ เมืองอนุราชบุรี 6 หน่อ พร้อมทั้งพระบรมสารีริกธาตุแก่พระสงฆ์ไทย
===แหล่งที่ปลูกต้นพระศรีมหาโพธิ์===
"พระอาจารย์" (ไม่ทราบแน่ชัดว่าเป็นใคร) ขอไปปลูกที่กลันตัน 1 ต้น
พระยานครศรีธรรมราช(น้อย) ขอไปปลูกที่เมืองนครศรีธรรมราช 2 ต้น
ถวายรัชกาลที่ 2 จำนวน 3 ต้น โปรดฯให้ปลูกที่วัดสุทัศน์ฯ , วัดมหาธาตุฯ และวัดสะเกศ วัดละ 1 ต้น
== อ้างอิง ==
เผ่า ปิยจาโร, พระอธิการ วัดพระพุทธ โรงพิมพ์ศูนย์ข่าวนรานิวส์ กุมภาพันธ์ 2555 , 20 หน้า
วัดในอำเภอตากใบ
เซลล์เพอร์คินจี

เซลล์เพอร์คินจี (Purkinje cell /pərˈkɪndʒiː/) หรือ เซลล์ประสาทเพอร์คินจี (Purkinje neuron) เป็นเซลล์ประสาทที่อยู่ในสมองส่วนซีรีเบลลาคอร์เท็กส์ (cerebellar cortex) จัดอยู่ในกลุ่มเซลล์ประสาทที่ใช้สารกาบา (GABA) ซึ่งเป็นสารสื่อประสาทที่ออกฤทธิ์แบบยับยั้ง ลักษณะเด่นของเซลล์เพอร์คินจี คือ เซลล์มีขนาดใหญ่มาก มีเดนไดรต์แตกกิ่งก้านคล้ายต้นไม้ และมีเดนไดรติกสไปน์เป็นจำนวนมาก เซลล์เพอร์คินจีพบได้ในชั้นเพอร์คินจีที่มีการจัดระเบียบของเซลล์เป็นหลายชั้นในสมองส่วนซีรีเบลลัม
เซลล์เพอร์คินจีตั้งชื่อตาม ยัน เอวังเกลิสตา ปูร์กิเญ ที่ค้นพบในปี ค.ศ. 1837
== อ้างอิง ==
เซลล์ประสาท
อินทรีคิ้วขาว

อินทรีคิ้วขาว ตัวละครสำคัญจากนิยาย ของกิมย้ง เรื่อง ดาบมังกรหยกซึ่งเป็นภาคที่ 3 ของมังกรหยก อินทรีคิ้วขาวหรือ ฮึงเทียเจี่ย
ในช่วงแรกได้ครอบครองกระบี่อิงฟ้าแค่ช่วงระยะเวลาสั้นๆ
ก่อนจะถูกเอี้ยเซียวชิงไป ฮึงเทียเจี่ยมีบุตรชายหนึ่งคนและบุตรีหนึ่งคน คือฮึงซู่ซู่ มารดาของเตียบ่อกี้
ฮึงเทียนเจี่ยแป็นตัวละครสำคัญของเรื่อง เป็นบุคคลที่หยิ่งทนงในศักดิ์ศรี วรยุทธสูงที่สุดในผู้คุมกฎของเม้งก่า แต่เนื่องจากถอนตัวจากนิกายเม้งก่า โดยออกมาตั้งสำนักอินทรี ภายหลังจากแต่งตั้งเตียบ่อกี้ให้เป็นประมุขนิกายเม้งก่า จึงกลับเข้านิกายอีกครั้ง
ตัวละครในนิยายกำลังภายใน
มังกรหยก
Orcaella brevirostris

redirect โลมาอิรวดี
พระแสน (เชียงแตง)

พระแสน หลวงพ่อแสน หรือ พระแสนเมืองเชียงแตง (ພຣະແສນເມືອງຊຽງແຕງ) เป็นพระพุทธรูปปางมารวิชัยหน้าตักกว้าง 1 เมตร ศิลปะล้านช้าง มีความงดงามอย่างยิ่ง อัญเชิญมาจากเมืองเชียงแตง (ปัจจุบันอยู่ในเขตจังหวัดสตึงแตรง ประเทศกัมพูชา)
องค์พระเป็นทองเนื้อห้า ที่ฐานพระมีอักษรสมัยล้านช้างจารึกอยู่ ปรงมารวิชัย  สังฆาฏิชนิดยาวทาบลงมาถึงพระนาภีแบบลังกาวงศ์ พระเกตุมาลาหรือพระรัศมีเป็นเปลวยาวขึ้นแบบลังกาวงศ์ รอบฝังแก้วผลึก ๑๕ เม็ดนิ้วพระพัตถ์ไม่เสมอกันแบบพระเชียงแสน และสุโขทัยยุคแรก พระเศียรโตเขื่องกว่าส่วนพระองค์จนสังเกตเห็นชัด พระเนตรฝังแก้วผลึก ในส่วนสีขาวและฝั่งนิลในส่วนสีดำ ฐานรองเป็นแบบบัวคว่ำบัวหงาย
พระแสน เป็นพระพุทธรูปสำริด เนื้อนวโลหะ ส่วนผสมทองแดงและทองเหลือง น้ำหนัก 160 ชั่ง (น้ำหนักตามมาตราชั่งตวงวัดของประเทศไทย 1 ชั่ง เท่ากับ 80 บาท) (1 บาท เท่ากับ 4 ตำลึง) (น้ำหนัก 1 บาท เท่ากับ 15.2 กรัม) หรือคิดน้ำหนักได้ 100,000 เฟื้อง เดิมพระพุทธรูปนี้มีเป็นปูนปั้น เมื่อปูนที่หุ้มอยู่กระเทาะออก จึงได้เห็นเนื้อโลหะข้างในว่ามีสีทอง พระพุทธรูปหลวงพ่อแสนเป็นพระศักดิ์สิทธิ์ พระบาทสมเด็จพระจอมเกล้าเจ้าอยู่หัวโปรดเกล้าฯ ให้ข้าหลวงอัญเชิญพระแสนมาจากเมืองเชียงแตง (ຊຽງແຕງ) (ขณะนั้นอยู่ในความปกครองของนครจำปาศักดิ์ อันมีสถานะเป็นประเทศราชของสยาม) เมื่อปีมะเมีย พ.ศ. 2401 เพื่อประดิษฐานที่วัดหงส์รัตนารามราชวรวิหาร
พระแสน เป็นโลหะเนื้อทองสำริดสีแตกต่างกัน ดังนี้
เบื้องพระศอตอนบนจนถึงพระเศียรและพระพักตร์เป็นทองสำริดสีเหลืองเข้ม
องค์พระและฐานรอง ตอนพระเศียรและพระพักตร์ เป็นทองสำริดสีเหลืองอ่อน
จีวรเป็นทองสำริดสีเหลืองเข้ม
ส่วนผ้าทาบสังฆาฏิก็เป็นเนื้อทอง เป็นทองสำริดสีอ่อน
== อ้างอิง  ==
แสน
แสน
คออ์

คออ์ (خ /x/) เป็นอักษร 1 ใน 6 ตัว ของอักษรอาหรับที่เพิ่มจากอักษร 22 ตัวของอักษรฟินิเชีย ใช้แทนเสียงไม่ก้อง เกิดจากเพดานอ่อน และเป็นเสียงในลำคอ (voiceless velar fricative; สัทอักษรสากล: ) ภาษากลุ่มเซมิติกทางใต้ แยกเสียง ح และ خ เช่นเดียวกับภาษาอาหรับ และมีอักษรแทนเสียงนี้ในอักษรเอธิโอเปีย (Ḫarm ኀ) และอักษรอาระเบียใต้ด้วย
อักษรอาหรับ
ซออ์

ซออ์ (ﻅ‎) เป็นอักษร 1 ใน 6 ตัว ของอักษรอาหรับ ที่เพิ่มจากอักษร 22 ตัวของอักษรฟินิเชีย ใช้แทนเสียงก้อง เกิดจากฟัน และเป็นเสียงในลำคอ (pharyngealized voiced dental fricative; สัทศาสตร์สากล: ) หรือ เสียงก้อง เกิดจากปุ่มเหงือก และเป็นเสียงในลำคอ (voiced alveolar fricative; สัทศาสตร์สากล: ) เสียงนี้เป็นเสียงเน้นหนักของ z คล้ายกับเสียงของ ﺫ‎ หรือ ﺯ‎ ในภาษาเปอร์เซีย ใช้กับคำยืมจากภาษาอาหรับเท่านั้น เสียงนี้ยังเป็นเสียงที่ใช้น้อยในภาษาอาหรับด้วย จากรากศัพท์ 2,967 คำที่รวบรวมโดย Wehr (1952) รากศัพท์ที่มีเสียงนี้มีเพียง 42 คำ คิดเป็นร้อยละ 1.4
อักษรอาหรับ
ฎ๊อด

ฎ๊อด (ﺽ‎) เป็นอักษร 1 ใน 6 ตัว ของอักษรอาหรับที่เพิ่มจากอักษร 22 ตัวของอักษรฟินิเชีย ใช้แทนเสียงก้อง เน้น เกิดจากปุ่มเหงือก (emphatic voiced alveolar plosive; สัทอักษรสากล: ) เป็นเสียงที่เป็นเอกลักษณ์ของภาษาอาหรับ
อักษรอาหรับ
จุดประสานประสาท

ไซแนปส์ (Synapse) หรือ จุดประสานประสาท เป็นช่องว่างพิเศษระหว่างส่วนแรก คือ เซลล์ประสาทก่อนไซแนปส์ กับส่วนที่สองที่อาจเป็นเซลล์ประสาทหลังไซแนปส์หรือเซลล์ชนิดอื่น เช่น เซลล์กล้ามเนื้อลาย และเซลล์ของต่อม เป็นต้น เพื่อสื่อสารและถ่ายทอดข้อมูลในการทำงานของระบบประสาท
ในทางประสาทวิทยาศาสตร์ ไซแนปส์แบ่งออกเป็น 2 ชนิด คือ
ไซแนปส์เคมี (Chemical synapse) เป็นไซแนปส์ที่ใช้สารเคมีที่เรียกว่าสารสื่อประสาทเป็นตัวสื่อสาร ไซแนปส์ชนิดนี้พบได้เกือบทั้งหมดในระบบประสาทของมนุษย์ที่โตเต็มที่แล้ว ดังนั้นไซแนปส์ในความหมายโดยทั่วไปจึงหมายถึงไซแนปส์เคมี
ไซแนปส์ไฟฟ้า (Electrical synapse) มีโครงสร้างและการทำงานที่ไม่ซับซ้อน โดยเกิดจากการเคลื่อนย้ายกระแสไฟฟ้าระหว่างเซลล์ที่อยู่ติดกันผ่านทางแกปจังชัน (gap junction) ไซแนปส์ชนิดนี้มีความสำคัญในการเจริญพัฒนาของสมองในระยะตัวอ่อน (เอ็มบริโอ)
== อ้างอิง ==
Mark Bear, Mark F. Bear, Barry W. Connors, Michael A. Paradiso (2001). Neuroscience: Exploring the Brain. Hagerstown, MD: Lippincott Williams & Wilkins. ISBN 0-7817-3944-6.
ประสาทชีววิทยา
ประสาทสรีรวิทยา
ซไแนปส์
สตาร์อัลไลแอนซ์

สตาร์อัลไลแอนซ์ (Star Alliance) เป็นเครือข่ายพันธมิตรสายการบินรายแรกและขนาดใหญ่ที่สุดในโลก ก่อตั้งเมื่อ14 พฤษภาคม ค.ศ. 1997 โดยมีสายการบินก่อตั้ง 5 สายการบินคือ แอร์แคนาดา, ลุฟท์ฮันซ่า, ยูไนเต็ดแอร์ไลน์, สแกนดิเนเวียนแอร์ไลน์ซิสเต็ม และการบินไทย ปัจจุบันมีสายการบินเข้าร่วมจำนวน 28 สายการบิน มีสำนักงานใหญ่ตั้งอยู่ที่เมืองฟรังค์ฟวร์ทอัมไมน์ ประเทศเยอรมนี
สายการบินทั้งหมดที่ร่วมด้วยจะมีความร่วมมือกัน ดังนี้
ผู้เดินทางเปลี่ยนเครื่องจะได้รับความสะดวกมากขึ้น สามารถใช้บัตรโดยสารใบเดียวตลอดเส้นทางได้
สามารถนำแต้มสะสมที่ได้จากสายการบินในเครือข่ายไปสะสมหรือใช้แต้มกับรายการสะสมแต้มของสายการบินอื่นๆในเครือข่ายได้
ผู้ใช้บริการในชั้นธุรกิจและชั้นหนึ่งของสายการบินในเครือข่ายสามารถใช้บริการห้องรับรองของสายการบินอื่นๆในเครือข่ายได้
มีการพัฒนาระบบสารสนเทศร่วมกัน
ปัจจุบันเครือข่ายมีการให้บริการเที่ยวบินวันละ 21,555 เที่ยวต่อวัน ในท่าอากาศยาน 1,329 แห่ง ใน 195 ประเทศ มีอากาศยานรวมกันกว่า 4,570 ลำ มีปริมาณผู้โดยสารกว่า 678.5 ล้านคน ทั่วโลก
==สายการบินที่เข้าร่วม==
===สายการบินสมาชิก===
เอเจี่ยนแอร์ไลน์
แอร์แคนาดา+
แอร์ไชนา
แอร์อินเดีย
แอร์นิวซีแลนด์
ออลนิปปอนแอร์เวย์
เอเชียน่า
ออสเตรียนแอร์ไลน์
เอเวียนก้า
บรัสเซลแอร์ไลน์
โครเอเชียแอร์ไลน์
โคปาแอร์ไลน์
อียิปต์แอร์
เอธิโอเปียนแอร์ไลน์
อีวีเอแอร์
ล็อตโปแลนด์
ลุฟท์ฮันซ่า+
สแกนดิเนเวียนแอร์ไลน์ซิสเต็ม+
เซินเจิ้นแอร์ไลน์
สิงคโปร์แอร์ไลน์
เซาท์แอฟริกันแอร์เวส์
สวิสอินเตอร์เนชันแนลแอร์ไลน์
ตัปปูร์ตูกัล
การบินไทย+
เตอรกิชแอร์ไลน์
ยูไนเต็ดแอร์ไลน์+
หมายเหตุ +: สายการบินผู้ร่วมก่อตั้ง
===สมาชิกคอนเนคท์ติ้ง===
การบินจี๋เสียง
การบินไทยสมายล์
===สมาชิกในอดีต===
เอเดรียแอร์เวย์ - ล้มละลายในวันที่ 30 กันยายน พ.ศ. 2562 (ค.ศ. 2019)
แอนเซตต์ออสเตรเลีย - ล้มละลายในปี พ.ศ. 2544 (ค.ศ. 2001)
บลูวัน - รวมสายการบินกับสแกนดิเนเวียนแอร์ไลน์ซิสเต็ม
บริติช มิดแลนด์ - ออกจากเครือข่ายในปี ค.ศ. 2012 และรวมสายการบินกับบริติชแอร์เวย์
คอนติเนนตอลแอร์ไลน์ - ปัจจุบันรวมสายการบินกับยูไนเต็ดแอร์ไลน์
เม็กซิกานา - ออกจากเครือข่ายเนื่องจากมีปัญหาเกี่ยวกับการใช้เที่ยวบินร่วมกับยูไนเต็ดแอร์ไลน์
เซี่ยงไฮ้แอร์ไลน์ - ออกจากเครือข่ายในปี ค.ศ. 2010  เนื่องจากการควบรวมกิจการกับไชนาอีสเทิร์นแอร์ไลน์
สแปนแอร์ - ล้มละลายในปี 2555 (ค.ศ. 2012)
แทมแอร์ไลน์ - ออกจากเครือข่ายในปี ค.ศ. 2014
ตากาแอร์ไลน์ - รวมสายการบินกับอาเบียงกา
ยูเอสแอร์เวย์ - ปัจจุบันควบกิจการรวมกับอเมริกันแอร์ไลน์
วาริก - ออกจากเครือข่ายในวันที่ 31 มกราคม พ.ศ. 2550 (ค.ศ. 2007) เพื่อปรับโครงสร้างหนี้
==สนามบินหลัก,รองของสมาชิก==
==ดูเพิ่ม==
วันเวิลด์
สกายทีม
== อ้างอิง ==
== แหล่งข้อมูลอื่น ==
Star Alliance
*
สตาร์อัลไลแอนซ์
พันธมิตรสายการบิน